cyanic-selkie/wikianc huggingface dataset:
Medal of Honor: Airborne
Pelaaminen
Pelissä pelataan Yhdysvaltain 82. laskuvarjojoukkojen jäsenenä, Boyd Traversina. Jokainen pelin kenttä alkaa hypyllä lentokoneesta, jonka jälkeen pelaaja voi ohjata itsensä laskuvarjolla minne tahansa kentän alueelle. Turvalliset laskeutumispaikat on merkitty vihreällä savulla, joihin kannattaa hakeutua, ellei kaipaa haasteita. Pelissä on myös verkkopeliominaisuus, jossa voi pelata ainakin 32 pelaajan pelejä muita pelaajia vastaan.
The Stig
Valkoinen Stig
Kun Nigel Mansell vieraili ohjelmassa, Clarkson sanoi, että The Stig voisi ajaa radan aikaan 1.44. Mansell todisti teorian ajamalla ajan 1.44,6. The Stig oli ajanut ajan 1.44,4.
Medal of Honor: Airborne
Pelaaminen
Ennen tehtävää pelaaja saa valita pistoolinsa lisäksi kaksi muuta asetta. Aseet ovat yhdysvaltalaisten ja saksalaisten peruskalustoa (Kar98k, MP40, BAR, M1 Garand, STG44, Gewehr 43, Thompson M1928, Colt M1911, Mauser C96, M12 Shotgun, Springfield M1903). Pelissä on myös ominaisuus, joka sallii aseiden kehittymisen, joka etenee aseita käyttämällä. Esimerkiksi Thompson-konepistoolilla ensimmäinen kehittyminen lisää aseeseen rekyyliä vähentävän kahvan, toinen kehittyminen lisää aseen tarkkuutta parantavan kompensaattorin ja kolmas kehittyminen korvaa normaalin 30-ammuksen lippaan 50-ammuksen rumpulippaalla. Lisäksi aseen kehittyessä aika hidastuu hetkeksi.
The Stig
Valkoinen Stig
Essexissä 14. syyskuuta 2007 järjestetyssä konsertissa koomikko Jimmy Carrilta kysyttiin lavalla, kuka The Stig on. Carr vastasi: "Ensimmäinen oli Damon Hill, ja toista esittää kaksi vaihtoehtoista rallikuskia". Carrin kommenttien todenperäisyys on kuitenkin kyseenalainen, koska Mustan (ensimmäisen) The Stigin henkilöllisyys oli paljastunut jo vuonna 2003.
Stigin henkilöllisyydestä on jopa lyöty vetoa William Hillin veikkaussivustolla. Suosikiksi veikkauksissa on noussut monessakin Top Gear -jaksossa ollut stunt-ajaja Russ Swift, toisena listalla on Damon Hill.
Medal of Honor: Airborne
Tehtävät
Jokainen tehtävä aloitetaan pudottautumalla C-47 Dakota -kuljetuslentokoneesta.
The Stig
Valkoinen Stig
Brittiläisen Daily Mail -lehden mukaan The Stigiä on esittänyt myös Heikki Kovalainen. Lehden mukaan Kovalainen oli ratissa 2004, kun Top Gearissa testattiin Renault'n F1-autoa. Kovalainen toimi tuolloin Renault'n testikuljettajana.
Medal of Honor: Airborne
Vastaanotto
Peli on saanut V2.fi:n arvostelussa 4/5 tähteä.
Peli on saanut GameSpotin arvostelussa arvosanaksi 7/10.
The Stig
Valkoinen Stig
Kesäkuussa 2009 The Stigin oikea henkilöllisyys "paljastettiin" 13. tuotantokauden avausjaksossa, jossa The Stigin ajohaalariin ja kypärään pukeutunut F1-legenda Michael Schumacher paljasti kasvonsa. Jakson loppuun mennessä annettiin kuitenkin selvästi ymmärtää, että kyseessä oli pila. Lopputeksteissä The Stig mainitaan erikseen ja Michael Schumacher on jakson erikoisvieras. Jakson jälkeen ohjelman tuotantoryhmä ja BBC:n edustaja eivät edelleenkään vahvistaneet The Stigin henkilöllisyyttä.
Tammikuussa 2009 tuli julkisuuteen tieto, että Valkoisena Stiginä toimii englantilainen kilpa-ajaja Ben Collins, kun ajaja itse kertoi bristolilaiselle taidegalleristille totuuden alter-egostaan. Jo aikaisemmin häntä oli epäilty The Stigiksi äänivertailujen perusteella. Hänen tehtävänsä ohjelmassa on ajaa nopeita kierrosaikoja arvioitavana olevilla autoilla ja antaa vinkkejä ohjelmassa vieraileville tähdille. Syyskuussa 2010 BBC hävisi oikeudenkäynnin kirjankustantaja Harper Collinsia vastaan, joka julkaisi kirjan Ben Collinsista ja hänen seitsemästä vuodestaan The Stig -hahmona. Lopullisesti henkilöllisyyden paljasti kirjankustantaja Harper Collins syyskuussa 2010 sen jälkeen, kun se oli voittanut oikeusjutun yleisradioyhtiö BBC:tä vastaan. Brittimedian mukaan BBC harkitsi koko The Stig -hahmon poistamista sarjasta. Tammikuussa 2011 Top Gear -sarjan fanien suureksi riemuksi kokovalkoisiin pukeutunut testiajaja The Stig kuitenkin palasi ruutuun uuden kauden mukana ja samalla brittimediassa alkoi spekulaatio siitä että oliko The Stig -hahmon sukupuoli vaihtunut naiseksi. Väitettä tuki ainakin se, että The Stigistä oli tullut hyvin pienikokoinen.
The Stigin "sukulaiset"
Top Gearissä on esiintynyt 11 The Stigin "sukulaista".
Tabuuni
Tabuuni eli O-etyyli(N,N)-dimetyylifosforoamidosyanidaatti on organofosfaatteihin kuuluva, äärimmäisen voimakas hermokaasu. Tabuuni kuuluu G-tyypin hermokaasuihin ja siitä käytetäänkin kirjainyhdistelmää GA. Kirjain G viittaa saksalaiseen alkuperään.
The Stig
The Stigin "sukulaiset"
9. kauden kolmannessa jaksossa Clarkson, Hammond ja May matkustivat Yhdysvaltoihin, jossa heidän tehtävänään oli ajaa käytettyjä yhdysvaltalaisia autoja neljän osavaltion läpi. Matkan aikana Top Gear -juontajat suorittivat erilaisia tehtäviä, joista yhdessä tarkoituksena oli selvittää, mikä juontajien autoista oli nopein ratakierroksella. Tätä tehtävää suorittamaan kutsuttiin The Stigin hieman ylipainoinen "amerikanserkku", jota kutsuttiin leikkisästi The Big Stigiksi.
Tabuuni
Tabuuni on yleensä väritöntä ja hajutonta, mutta siinä saattaa myös esiintyä hennon hedelmäinen tuoksu.
The Stig
The Stigin "sukulaiset"
Kauden 10 neljännessä jaksossa juontajat olivat jälleen matkalla, tällä kertaa Botswanassa. Eräs matkan tehtävistä oli jälleen nopea ratakierros, joka ajettiin tällä kertaa rallicross-radalla. Clarkson esitteli tehtävää suorittamaan kutsutun The Stigin tummaihoisen "afrikanserkun", jonka asusteena olivat ainoastaan Puman kengät, ajohansikkaat, lannevaate ja valkoinen kypärä.
Tabuuni
Tabuunin kemiallinen kaava on C5H11N2O2P, moolimassa 162,127 g/mol ja CAS-numero 77-81-6.
The Stig
The Stigin "sukulaiset"
Kahdennentoista kauden ensimmäisessä jaksossa esiintyi jälleen eräs The Stigin sukulainen, rekkakuski, joka oli jopa The Stigin amerikanserkkuakin lihavampi ja muistutti stereotyyppistä rekkakuskia valkean haalarin käsivarren "rusketusta" myöten. Hänen tehtävänään oli esitellä juontajille kuorma-auton käsittelyä ja etenkin yliohjautuvuutta.
Tabuuni
Historia
Tabuunia ei esiinny ympäristössä luonnostaan, vaan sen kehitti Natsi-Saksassa IG Farbenin (Interessen-Gemeinschaft Farbenindustrie AG) Dr. Gerhard Schrader vuonna 1936. Schraderin alkuperäisenä tarkoituksena oli luoda tehokkaampi hyönteismyrkky. Tabuunin valmistamista tehostettiin sodan aikana käyttäen keskitysleirien vankeja pakkotyövoimana sekä testihenkilöinä. Tabuunin suurista valmistusmääristä huolimatta Natsi-Saksa ei aktiivisesti käyttänyt tabuunia taisteluissa länsivaltioita vastaan. Myöhemmin tabuunia on käytetty Irakin-Iranin sodassa 1980–1988, sekä Halabjan kurdikylän hyökkäyksessä 1988.
Wilmer Valderrama
Wilmer Eduardo Valderrama (s. 30. tammikuuta 1980 Miami) on yhdysvaltalainen näyttelijä. Hänet tunnetaan muun muassa Fezin roolista televisiosarjassa 70’s Show.
Tabuuni
Historia
Tabuunin valmistus ja varastointi kiellettiin kemiallisten aseiden kieltosopimuksessa (allekirjoitettu 13.1.1993 ja astunut voimaan 29.4.1997). Maailmanlaajuisen sopimuksen mukaisesti ilmoitettujen varastojen suuruus on 2 tonnia ja joulukuusta 2015 alkaen näitä varastoja on tuhottu.
Wilmer Valderrama
Valderrama on esiintynyt myös useissa elokuvissa, kuten Fast Food Nationissa (2006). Hänelle on myönnetty Teen Choice -palkinto kolmesti vuosina 2003, 2005 ja 2006 roolistaan 70’s Showssa. Hän juontaa MTV:n Yo momma -sarjaa ja toimii sarjassa tuomarina. Valderrama on esiintynyt myös LMFAO-yhtyeen "Sexy and I Know It" -musiikkivideolla.
Tabuuni
Valmistus ja ominaisuudet
Tabuunia valmistetaan dimetyyliamidofosforidikloridista ja natriumsyanidista. Valmistusprosessista johtuen tabuuni ei yleensä ole puhdasta, vaan sisältää näiden lisäksi hajoamistuotteita sekä tuotannossa syntyneitä sivutuotteita. Tabuunivarastoista otetuissa mittauksissa epäpuhtauksien pitoisuus oli jopa neljännes aineen kokonaismäärästä. Yleisin epäpuhtaus on dietyylidimetyylifosforamidaatti.
Wilmer Valderrama
Valderrama seurusteli Demi Lovaton kanssa vuosina 2010–2016. He erosivat vuonna 2016. Aiemmin hän seurusteli muiden muassa Mandy Mooren ja Lindsay Lohanin kanssa.
Tabuuni
Valmistus ja ominaisuudet
Huoneenlämmössä tabuuni esiintyy nestemäisenä, mutta haihtuu hitaasti ilmaan. Mitä suurempi hermokaasun haihtuvuus on, sitä tehokkaammin se muuntuu nestemäisestä kaasumaiseksi ja leviää ympäristöön. Verrattuna muihin hermokaasuihin, tabuuni on haihtuvampaa kuin VX, mutta vähemmän haihtuvaa kuin sariini. Vaikka vähemmän haihtuvat hermokaasut eivät leviä ympäristöönsä yhtä tehokkaasti, jäävät ne toisaalta pinnoille pidemmäksi aikaa, aiheuttaen mahdollisen altistumisen tämän kautta. Tabuuni voi pysyä nestemäisenä yli 24 tuntia.
The Stig
The Stigin "sukulaiset"
Eräässä jaksossa Stig oli uima-altaalla rentoutumassa ja taustalla on nähtävissä uiva nainen, jolla on valkoinen kypärä päässään.
Kauden 14 toisessa jaksossa, jossa Clarkson, Hammond ja May rakentavat oman sähköauton esiintyy myös Stigin kasvissyöjäserkku, joka "kuolee" hybridiauton generaattorin savuihin ajaessaan miesten tekemällä autolla.
Kauden 18 toisessa jaksossa Clarkson ja May tapaavat Stigin karatea harrastavan kiinanserkun. Serkku esiintyi yliaggressiivisena hahmona, joka ilman eritystä syytä hyökkäili eri henkilöiden kimppuun.
Kauden 22 toisessa jaksossa Clarkson, Hammond ja May tapaavat Stigin australialaisen serkun. Serkulla oli jaloissaan sandaalit.
Muita Top Gearissa nähtyjä Stigin sukulaisia ovat vietnamilainen Kommunisti-Stig, Teini-Stig, Loma-Stig sekä Stigin saksalainen ja italialainen serkku.
Musiikkimaku
The Stig on tunnettu siitä, että hän kuuntelee radalla ajaessaan monipuolista musiikkia ja erilaisia äänitteitä. Top Gearin historian aikana The Stig on kuunnellut muun muassa yhden hitin ihmeitä, viihdemusiikkia, progressiivista rockia, barokkimusiikkia, mainostunnareita, kieliopetuskasetteja, morsetusta, romanttisia runoja, elämänhallintaoppaita sekä kansallishymnejä. 13. kaudella The Stig kuuntelee poikkeuksetta säkkipillimusiikkia. Jeremy Clarkson on sanonut, että musiikki auttaa The Stigiä rauhoittumaan testikierroksilla. Tosiasiassa The Stigin kuuntelema musiikki on jälkiäänitetty kuhunkin Top Gear -jaksoon.
Aiheesta muualla
Top Gear
Tabuuni
Hajoaminen ja säilyvyys
Muiden G-tyypin hermokaasujen tapaan myös tabuuni on varsin epävakaa ja se säilyy huonosti. Kaikista G-tyypin hermokaasuista tabuuni tuottaa eniten hajoamistuotteita. Hydrolyysin tuottamia hajoamistuotteita ovat muun muassa etyylifosforyylisyanidaatti, dimetyyliamiini, etyyli-N, N-dimetyyliamidofosforihappo, vetysyanidi, dimetyylifosforramidaatti ja fosforihappo. Tabuuni voidaan tuhota valkaisuaineella, mutta reaktiossa syntyy syanogeenikloridia.
Terveysvaikutukset
Tabuunille voi altistua kosketuksen tai hengityksen kautta, jonka vuoksi pelkkä kaasunaamari ei ole riittävä suoja sitä vastaan. Tabuuni on tappavan myrkyllistä ihon kautta jo alle 10 mg annoksilla. Tabuuni myös sekoittuu erinomaisesti veteen, jolloin altistuminen tabuunille voi tapahtua myös nautitun veden kautta. Ilmaa raskaampana tabuuni painuu alaspäin.
Tabuunin vaikutukset alkavat sekuntien päästä altistumiselle kaasumuodossa olevalle tabuunille. Nestemäiselle tabuunille altistumisen jälkeen vaikutusten näkyminen kestää minuuteista tunteihin. Hermokaasut estävät kehon lihasten toimintaa kontrolloivien koliiniesteraasi-entsyymien toimintaa, jolloin välittäjäaine asetyylikoliini ei hajoa hermostossa ja rauhas- sekä lihastoiminta kiihtyy.
Hoito
Tabuunimyrkytyksen hoitoon on saatavilla vasta-ainetta, joka on tehokkainta, jos sitä annetaan heti altistumisen jälkeen. Myrkytystä hoidetaan atropiinilla tai pralidoksiimilla. Myrkytyksestä voi parantua kokonaan jos altistuminen on ollut vähäistä, mutta vakava altistuminen voi johtaa jopa kuolemaan.
The Peel Session
The Peel Session on entisen Pink Floyd -keulakuvan Syd Barrettin ainoa soololivealbumi. Se julkaistiin 1987. Kappaleet nauhoitettiin legendaarisen John Peelin sessioissa 24. helmikuuta 1970, jolloin Barrett oli juuri julkaissut ensimmäisen sooloalbuminsa The Madcap Laughs. Kappale "Two of a Kind" saattaa olla Rick Wrightin tekemä.
Fiat Seicento
Fiat Seicento on Fiatin vuosina 1998–2010 valmistama A-segmentin henkilöautomalli, joka korvasi Fiat Cinquecenton. Seicento on italiaa ja tarkoittaa kuuttasataa. Mallin seuraajaksi esiteltiin vuonna 2007 Fiat 500, mutta Seicento pysyi vielä joillain markkinoilla mallistossa vuoteen 2010 saakka. vasen|pienoiskuva|Fiat Seicento Sporting Seicento ei eronnut merkittävästi edeltäjästään Cinquecentosta, sillä perusrakenne ja ulkomuoto olivat lähestulkoon ennallaan. Korirakenteeseen oli kuitenkin tehty turvallisuutta parantavia muutoksia. Moottoreina olivat aluksi 0,9- (39 hv) ja 1,1-litraiset (54 hv) bensiinimoottorit. Näistä pienempi poistui valikoimasta vuonna 2000, jolloin lisäksi suurempi moottori uudistettiin täyttämään Euro 3 -päästönormit. Manuaalivaihteiston lisäksi saatavana oli puoliautomaattinen Citymatic-vaihteisto, jossa ei ole kytkinpoljinta.
Vuoden 2000 Euro NCAP -kolaritestistä Seicento sai tulokseksi puolitoista tähteä viidestä, joka tekee siitä yhden heikoiten testissä menestyneistä automalleista. Siinä ei ollut vakiovarusteena yhtäkään turvatyynyä, minkä vuoksi kuljettaja altistui etu- ja sivutörmäystesteissä hengenvaarallisille vammoille. vasen|pienoiskuva|Fiat 600 Vuonna 2005 Seicenton nimeksi vaihdettiin Fiat 600 alkuperäisen 600-mallin 50-vuotisjuhlan kunniaksi. Samalla autoon tehtiin myös ulkonäöllisiä uudistuksia. Kesällä 2007 moottorivalikoimaa laajensi 1,2-litrainen (69 hv).
Yleisurheilun maailmanmestaruuskilpailut 1997
Vuoden 1997 yleisurheilun MM-kisat pidettiin Ateenassa, Kreikassa 1.–10. elokuuta 1997. Kisoissa oli 1882 urheilijaa 198 maasta.
Kaukasia
thumb|Satelliittikuva Kaukasiasta Kaukasia on alue Aasian ja Euroopan rajalla, Mustanmeren ja Kaspianmeren välillä. Kaukasia on saanut nimensä Kaukasusvuoristosta. Pohjoisessa alue rajoittuu Manytšin laaksoon ja etelässä Turkkiin ja Iraniin. Alue jakautuu kahteen osaan, Etelä- ja Pohjois-Kaukasiaan. Kaukasiassa virtaavia suuria jokia ovat etelässä Rioni ja Kura, pohjoisessa Kuban ja Terek.
Kaukasian maat ja kansat ovat varsin erilaisia uskonnoiltaan ja kieliltään. Alueella puhutaan yli 40 erilaista kieltä; katso kaukasialaiset kielet.
Alueen valtiot
thumb|Kaukasian poliittinen jako 2008 thumb|Kaukasin etnis-kielellinen jako 2009.
Lott
Lott on kaupunki Fallsin piirikunnassa, Texasin osavaltiossa Yhdysvalloissa. Sen väkiluku oli vuoden väestönlaskennassa 759. Kaupungissa sijaitsee JCJ Farm Airport -lentokenttä. thumb|vasen|270px|Kaupungin ala-aste.
Elise Langenoja
Elise Tellervo Langenoja on suomalainen ääninäyttelijä. Hän on ollut äänenä useissa suomenkielisissä animaatiossa vuodesta 1996. Langenoja työskentelee lisäksi Gasthaus Willa Elsa Ay -nimisessä yrityksessä.
Vjatšeslav Soloduhin
Vjatšeslav Soloduhin (s. 11. marraskuuta 1950 Leningrad, Neuvostoliitto – 1979 ) oli venäläinen jääkiekkoilija. Pelipaikaltaan keskushyökkääjä. Hän pelasi 15 maaottelua, joissa hän teki 12 maalia. Soloduhin pelasi vuosina 1967–1979 Neuvostoliiton mestaruussarjassa 432 ottelua ja teki niissä 147 maalia. Hän pelasi SKA Pietarin joukkueessa. Soloduhin pelasi Summit Series -otteluissa Kanadaa vastaan 1972.
Soloduhin teki itsemurhan.
Timbuktu (elokuva)
Timbuktu on vuonna 2014 ensi-iltansa saanut, Maliin sijoittuva, Abderrahmane Sissakon ohjaama ranskalais-mauritanialainen draamaelokuva.
Se voitti monia elokuvapalkintoja, muun muassa vuonna 2015 Afrikan elokuva-akatemian (AMAA) parhaan elokuvan palkinnon ja yhteensä seitsemän Cesar-palkintoa (paras elokuva, paras alkuperäiskäsikirjoitus, paras ohjaus, paras kuvaus, paras leikkaus, paras ääni ja paras musiikki). Kesän 2017 katsauksessaan The New York Timesin elokuva-arvostelijat nostivat Timbuktun alkaneen vuosituhannen 25 parhaan elokuvan joukkoon. Elokuva oli myös BBC:n vuonna 2016 julkaisemalla 21. vuosituhannen alun sadan merkittävimmän elokuvan listalla, mikä lista pohjautui yhteensä 177:n, korostetusti Yhdysvalloista ja Britanniasta kotoisin olevan elokuvakriitikon mielipiteisiin.
Viktoria (Maria Menan albumi)
Viktoria on norjalaisen laulaja-lauluntekijä Maria Menan albumi vuodelta 2011.
Taustaa
Levyn nimi tulee Menan toisesta etunimestä Viktoria, jonka hän sai 10-vuotiaana. Mena sanoo, ettei tuntenut Viktoria-nimeä omakseen kunnes hän muuttui ihmisenä tehtyään rankkoja aiheita käsitelleen albumin Cause and Effect. Hän halusi ilmentää muutosta antamalla uudelle albumille nimen Viktoria. Menan mukaan albumin musiikissa on synkkyyttä, mutta se käsittelee enemmän anteeksiantoa kuin vihaa.
Albumin tuottaja on norjalainen Martin Sjølie. Kaikki kappaleet ovat Menan ja Sjølien säveltämiä. Albumin ensimmäisenä singlenä julkaistiin kappale "This Too Shall Pass". Toinen single on "Homeless".
Ali-Kirjamo
Ali-Kirjamo Kirjamo on Pirkanmaalla Kangasalla sijaitseva järvi.
Maantietoa
Järven pinta-ala on 4,1 hehtaaria ja se on 300 metriä pitkä ja 200 metriä leveä. Järvellä ei ole kartan mukaan saaria. Sen rantaviivan pituus on 950 metriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Vesijaon valuma-alueeseen (35.784) se kuuluu. Järven vedenpinnan korkeus on 114 metriä mpy.
Ekklesia
Ekklesia (, ”koollekutsuttujen kokoontuminen”) oli antiikin Kreikassa poliksen eli kaupunkivaltion kansankokous, jolla oli ylin päätösvalta julkisissa asioissa. Näin ekklesiat vastasivat monin tavoin nykyisiä parlamentteja, sillä erotuksella, että ne toimivat yleensä suoran demokratian kautta edustuksellisen demokratian sijaan. Siksi ekklesioista käytettiin usein vain ilmaisua demos, ”kansa”. Parhaiten tunnetaan Ateenan kaupunkivaltion ekklesia. Esimerkiksi Spartassa kansankokouksesta käytettiin nimeä apella.
Ekklesiat toimivat usein yhdessä bulen eli neuvoston kanssa. Neuvosto teki kansankokoukselle esityksiä ja vastasi päätösten toimeenpanosta. Kansankokoukset olivat yleensä avoimia kaikille täysi-ikäisille miespuolisille kansalaisille. Ekklesioiden juuret olivat homeerisissa kansankokouksissa, jotka tunnettiin nimellä agora. Arkaaisella ja klassisella kaudella ekklesioita tiedetään olleen lukuisissa kaupunkivaltioissa, myös muissa kuin demokraattisesti hallituissa. Ne säilyivät olemassa hellenistisellä ja roomalaisella kaudella, vaikkakin menettivät vähitellen merkityksensä, ja polisten itsehallintoon liittynyt päätöksenteko keskittyi bule-neuvostoihin. Ekklesian kokoontumispaikasta voitiin käyttää nimitystä ekklesiasterion.
Ateenassa
pienoiskuva|[[Ekklesia (Ateena)|Ateenan ekklesian kokoontumispaikka ja puhujankoroke eli bēma Pnyks-kukkulalla.]] Ateenassa ekklesia teki päätökset kaikissa tärkeimmissä valtion asioissa. Se hyväksyi lait, vaikkakin varsinainen lakien säätäminen oli erotettu omaksi toiminnokseen (nomothetai), sekä päätti muun muassa sodasta ja rauhasta, liittolaissopimuksista, valtion raha-asioista, sekä strategosten ja eräiden muiden virkamiesten valinnasta. Ekklesia saattoi myös päättää ostrakismista sekä poikkeustapauksissa myös osallistua oikeustoimiin.
Ekklesian kokouksiin osallistui tyypillisesti noin henkeä. Kansankokous kokoontui alun perin Arkaaisella agoralla ja 400-luvulta eaa. lähtien yleensä Pnyksillä. Joissakin tapauksissa kokouspaikkana toimi Dionysoksen teatteri ja laivastoasioissa Pireus. Ekklesian kutsuivat koolle bulen eli neuvoston virkamiehet prytanit, jotka muodostivat kokousten esityslistat. Koska kaikki käsitellyt asiat olivat peräisin bulesta, ekklesia ei voinut itse ottaa käsiteltäväkseen uusia asioita vapaasti.
Ekklesia kokoontui alun perin kerran ja myöhemmin neljä kertaa yhden prytaneian eli vuoden kymmenesosan aikana, toisin sanoen noin kolme kertaa kuukaudessa tai 40 kertaa vuodessa. Ekklesian toimintaan saivat osallistua kaikki yli 20-vuotiaat miespuoliset kansalaiset. Keskustelu oli avoin kaikille kokouksessa mukana olleille. Keskustelun jälkeen järjestettiin äänestys yleensä käsiäänestyksenä, jossa päätökset tehtiin yksinkertaiseen enemmistöön perustuen.
Spartassa
pienoiskuva|[[Apella-kansankokouksen kokoontumispaikaksi oletetun Skias-rakennuksen raunioita Spartan agoran arkeologisella alueella.]] Spartassa Ateenan ekklesiaa vastaava kansankokous tunnettiin nimellä apella. Muualla doorilaisilla alueilla oli puolestaan käytössä nimitys halia.
Kaikki spartalaiset eli miespuoliset kansalaiset saivat osallistua apellan kokouksiin täytettyään 30 vuotta. Kansankokous kokoontui kerran kuussa täydenkuun aikaan, ja sen kutsuivat koolle kuninkaat ja myöhemmin eforit. Noin vuodesta 600 eaa. lähtien se kokoontui oletettavasti Skias-nimisellä rakennuksella lähellä Spartan agoraa. Osanottajat seisoivat, eivät istuneet niin kuin Ateenan ekklesiassa.
Kansankokous joko hyväksyi tai hylkäsi gerusian eli vanhinten neuvoston tekemät aloitteet, mutta sillä ei ollut oikeutta tehdä niihin muutoksia. Aloitteiden teko ja istunnoissa puhuminen oli sallittua vain kuninkaille, gerusian jäsenille ja eforeille; muussa tapauksessa tarvittiin erillinen lupa. Kansankokous päätti sodasta ja rauhasta, kaupunkivaltion tekemistä sopimuksista, laeista ja muista valtion yhteisistä asioista. Se myös valitsi virkamiehet, jotka päättivät kiistatapauksissa kuninkaanvallan perimyksestä.
Muissa kaupungeissa
Kansankokousten nimet, kokoonpano, tehtävät ja valtaoikeudet vaihtelivat eri kaupungeissa, ja Ateenan ulkopuolelta kaupunkien kansankokouksista tiedetään vain vähän. Ekklesian, halian tai muun kansankokouksen (usein vain dēmos, ”kansa”) olemassaolo tunnetaan antiikin lähteiden perusteella jo mainitut Ateena ja Sparta mukaan lukien ainakin seuraavista kaupungeista (suluissa nimitys, mikäli tiedossa):
Cheryl James
thumb|280px|Cheryl James Salt-n-Pepan kiertueella [[Canberrassa Australiassa vuonna 2013.]] Cheryl "Salt" James (s. 8. huhtikuuta 1964, Brooklyn, New York) on yhdysvaltalainen R&B- ja hip hop -laulaja. Hän on yksi kolmesta jäsenestä, jotka muodostavat Grammy-palkitun Salt-N-Pepa-trion vakituisen kokoonpanon. Hän asuu Long Islandilla miehensä Gavin Wrayn ja kahden lapsensa kanssa.
Keskihajonta
Keskihajonnan suuruuksia
thumb|350px|Keskihajonta [[normaalijakauman tapauksessa: yhden keskihajonnan etäisyys keskiarvosta rajaa todennäköisyysmassasta 68,27 %, kahden keskihajonnan etäisyys 95,45 % ja kolmen keskihajonnan etäisyys 99,73 %.]]
Minkä tahansa jakauman keskihajonnalle pätee Tšebyšovin epäyhtälö joka kuvaa, kuinka suurella todennäköisyydellä satunnaisesti valittu arvo on korkeintaan k:n keskihajonnan etäisyydellä odotusarvosta.
Nelson Frazier Jr.
thumb|Viscera vuonna 2005. Nelson Frazier Jr. (14. helmikuuta 1971 Memphis, Tennessee – 18. helmikuuta 2014 ) oli yhdysvaltalainen showpainin ammattilainen, joka esiintyi ensi kerran WWF:ssä (nyk. WWE) vuonna 1993. Hänet tunnettiin paremmin paininimillä Viscera ja Big Daddy V.
Vuonna 2007 hän siirtyi ECW:hen ja alkoi käyttää nimeä Big Daddy V. Sittemmin hän ystävystyi Mark Henryn kanssa ja he perustivat Tag Teamin. Big Daddy V yritti vuoden 2007 aikana tavoitella ECW:n mestaruutta CM Punkilta. Sen jälkeen vuonna 2008 hän yritti muun muassa päästä Money In The Bank Ladder Matsiin Wrestlemania 24:ssä. Karsinta ottelu oli CM Punkia vastaan ja BDV hävisi uloslaskulla.
Big Daddy V:n WWE-sopimus raukesi vuonna 2008 ja sitä myötä hän siirtyi NWA:han nimellä King V. Frazier kuoli 18.2 sydänkohtaukseen. Hän oli kuollessaan vain 43-vuotias.
Fallsin piirikunta
Fallsin piirikunta on Yhdysvaltojen Texasin osavaltiossa sijaitseva piirikunta. Sen väkiluku oli vuoden 2019 arvion mukaan 17 297. Vuosina 2010–2019 piirikunnan väkiluku laski 3,2 prosenttia. Sen pinta-ala on 2 005 neliökilometriä. Fallsin suurin kaupunki Marlin on myös piirikunnan hallintokeskus.
Straight Outta Compton
Straight Outta Compton on rap-ryhmä N.W.A:n vuonna 1988 julkaisema debyyttialbumi, jota yleisesti pidetään merkittävimpänä gangsta rap -albumina ja tietynlaisena vedenjakajana koko hip hopin kehityshistoriassa.
Arabian Prince esiintyy levyn kannessa DJ Yellan ja Ice Cuben välissä. Hän erosi ryhmästä ennen kuin albumi julkaistiin.
Vaikutus
Albumi nosti N.W.A:n suoraan maailmanlaajuiseen suosioon ja toi myös yhtyeen kotikaupunki Comptonille paljon osittain ei-toivottua julkisuutta jengiväkivallan ja huumeteollisuuden ”Mekkana”.
Straight Outta Comptonin sisältäessä selvän väkivaltaisia, lakia väheksyviä ja hallitusta ja poliisia halventavia sanoituksia yhtyeestä ja etenkin sen keulahahmo Eazy-E:stä kehittyi nopeasti FBI:n ja monien yhdysvaltalaisten poliitikkojen silmätikku.
Vuonna 2016 albumi valittiin mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä.
Klooripentafluoridi
Klooripentafluoridi (ClF5) on kloorin ja fluorin muodostama epäorgaaninen molekyyliyhdiste.
Ominaisuudet ja valmistus
Huoneenlämpötilassa klooripentafluoridi on väritöntä kaasumaista ainetta. Yhdiste on rakenteeltaan neliöpohjainen pyramidi. Yhdiste on erittäin reaktiivista ja on voimakas hapetin. Se hydrolysoituu veden vaikutuksesta vetyfluoridiksi ja kloryylifluoridiksi. Klooripentafluoridi reagoi useiden orgaanisten yhdisteiden, alkuaineiden ja myös fluoridisuolojen kanssa fluoraten niitä.
Klooripentafluoridia valmistetaan klooritrifluoridin ja fluorin välisellä reaktiolla 200–350 °C:n lämpötilassa ja 250 ilmakehän paineessa. Toinen tapa on kuumentaa kaliumkloridia fluorin kanssa yli 250 °C:n lämpötilaan.
Tšetšenia
Historia
Kaukasiankin alueella tuntui nuoremmasta kivikaudesta lähtien Lähi-idän kehitys kohti sivilisaatiota. Vanhan ajan lopussa skyytit saapuivat alueelle.
Tšetšeenit muuttivat alueelleen Pohjois-Kaukasiaan 600-luvulla tai ennen sitä jostain etelästä. Islamin vaikutus levisi alueelle Mongolien hyökkäyksen jälkeen. Tšetšeenien hallintotapa oli demokraattinen, varsinaisia päälliköitä ei ollut. Maa oli hyvin metsäinen, mikä helpotti alueen puolustusta. Venäjä valtasi Tšetšenian 1800-luvulla. Tästä lähtien tšetšeenien ja venäläisten välit olivat yleensä huonot. Kommunistinen diktaattori Josif Stalin vainosi tšetšeeneja pakkosiirtäen heitä muualle. Tšetšeenien takaisinmuutto aiheutti 1950-luvun lopussa levottomuuksia venäläisten ja tšetšeenien välille. Kun Neuvostoliitto hajosi 1991, tšetšeenit alkoivat vaatia itsenäisyyttä. Boris Jeltsinin johtama Venäjä piti maan itsenäistymistä kuitenkin laittomana ja aloitti 1994 sodan maata vastaan. Tšetšeenit pitivät sodassa melko hyvin pintansa rajuista pommituksista huolimatta. Niinpä maat sopivat rauhasta 1996. Maa pysyi kuitenkin hajanaisena ja levottomana. Vuonna 1999 Venäjällä tapahtui kerrostaloräjäytyksiä, joita väitettiin tšetšeenien tekemiksi ja Venäjä kosti tämän hyökkäämällä maahan. Sodassa kuoli eri arvioiden mukaan 25 000-250 000 siviiliä ja Venäjän pommitukset raunioittivat pääkaupunkia pahoin. Tšetšeenit kostivat tämän ja Venäjän tekemät sotarikokset muutamin terrori-iskuin. Venäjää vastaan kapinoivien separaristien rivit harvenivat kuitenkin nopeasti ja heidän kannatuksensa hiipui. Maa palasi Venäjän osaksi ja Tšetšenian johtoon nousi Venäjän tukema kovaotteinen diktaattori Ramzan Kadyrov.
Maantiede
Tšetšenia sijaitsee Kaukasiassa, Venäjän eteläisessä liittopiirissä. Tšetšenian rajanaapurit ovat Stavropolin aluepiiri pohjoisessa, Dagestanin tasavalta idässä, itsenäinen Georgia etelässä ja Venäjän federaation Ingušian ja Pohjois-Ossetia-Alanian tasavallat lännessä.
Maastonmuodoiltaan Tšetšenia voidaan jakaa kolmeen osaan: etelän vuoristoihin, keskialueen laaksoihin ja pohjoisen Nogai-aroon ja kukkuloihin. Vuoristoalueen korkein huippu on 4 493 metrin Tebulosmta. Vuorten rinteillä kasvaa sakeaa metsää, alarinteiden lajeja ovat pyökki, valkopyökki ja tammi, ylempänä kasvaa havumetsää ja vielä ylempänä on alppiniittyjä. Maan keskiosaa halkovat Terek- ja Sunchza-jokien laaksot. Nogain aro on puoliaavikkoa.
Ilmasto vaihtelee maan eri osissa, mutta on kaikkialla perusluonteeltaan mantereinen. Groznyssä kesät ovat lämpimiä ja talvet leutoja, sadetta saadaan varsin tasaisesti 5–8 päivänä kuukaudesta ympäri vuoden. Vuorokauden alin lämpötila on pakkasella joulukuusta maaliskuuhun, tammikuussa se on keskimäärin -6,2 astetta. Lämpimintä on heinäkuussa, jolloin keskimääräinen ylin lämpötila on yli 30 astetta.
Yle News
Englanninkielisiä uutisia alettiin Suomessa tarjota vuonna 1999. Ensimmäisen kerran televisioitu uutislähetys englanniksi lähetettiin 7. kesäkuuta 1999. Viimeinen uutislähetys lähetettiin televisiossa 26. helmikuuta 2017, kun Yle News keskittyi verkkosisältöön, sosiaaliseen mediaan ja radiolähetyksiin.
Tšetšenia
Maantiede
Vuosia jatkunut sota aiheutti alueella ympäristöongelmia. Vahingoittuneesta infrastruktuurista on valunut öljyä ja viemärivettä, jotka ovat pilanneet monia jokia. Pommitusten kohteiksi joutuneista laboratorioista ja teollisuuslaitoksista pelättiin leviävän ympäristömyrkkyjä ja radioaktiivisia aineita. Aiemmin sankkoja metsiä on hakattu laittomasti ja hallitsemattomasti.
Talous
Tšetšenian tuottama osuus Venäjän federaation vuoden 2010 bruttokansantuotteesta oli Venäjän tilastokeskus Rosstatin mukaan yhteensä 69,68 miljardia ruplaa eli 0,19 % koko Venäjän BKT-kertymästä. Jokaista Tšetšenian tasavallan asukasta kohti osuus oli 54 910 ruplaa eli vain noin 1 345 euroa vuodelta 2010. Tämä on vain 21 prosenttia Venäjän keskimääräisestä lukemasta ja toiseksi alhaisin arvo Venäjän kaikista federaatiosubjekteista (heti naapuritasavalta Ingušian jälkeen). Alueen kyky tuottaa taloudellista hyvinvointia oli alueellisen BKT-arvon avulla kuvattuna siis venäläisittäinkin erittäin matala.
Tšetšenian tärkein luonnonvara on öljy. Öljyvarat ovat paljolti venäläisen Rosneftin hallussa. Tuotanto oli 800 000 tonnia vuonna 2011. Vuonna 2012 maa ilmoitti kutsuvansa azerbaidžanilaiset etsimään uusia öljylähteitä hiipuvien tilalle.
Maamiinat haittaavat maa- ja metsätaloutta. Vuonna 2012 aloitettiin miinanraivaus, jonka tavoitteena on puhdistaa 500 peltoja ja 8 000 hehtaaria talousmetsää. Raivaus etenee hitaasti. Ennen sotaa vihannesten viljely kasvihuoneissa oli tärkeä tulonlähde, mutta infrastruktuuria tuhoutui sodassa.
Ennen vuonna 1994 alkanutta sotaa Groznyin Severnin lentokenttä oli Kaukasuksen suurin. Ensimmäinen kansainvälinen lento 15 vuoden tauon jälkeen lähti sieltä 2009 vieden pyhiinvaeltajia Saudi-Arabiaan.
Myös rautatiet vaurioituivat sodassa, mutta ensimmäinen juna viiden vuoden tauon jälkeen kulki Groznyistä Moskovaan vuonna 2004. Junamatka kesti tuolloin 48 tuntia.
Suurimmat kaupungit, kylät ja muut piirikeskukset
Tšetšeniassa on kaikkiaan viisi kaupunkia. Venäjän vuoden 2010 väestönlaskennan mukaan kaupungit ja yli 10 000 asukkaan suurkylät ovat nimeltään (kylien asukaslukuna on ohessa esitetty kylän maalaiskunnan väkiluku): Groznyi (271 573 as.), Ẋalxa-Marta (Urus-Martan, 49 070 as.), Şela (Šali, 47 708 as.), Gümse (Gudermes, 45 631 as.), Orga (Argun, 29 525 as.), Kurtšaloi (Курчалой, kylä, 22 723 as.), Atšhoi-Martan (Ачхой-Мартан, kylä, 20 172 as.), Šelkovskaja (Шелковская, kylä, 11 112 as.), Sernovodskoje (Серноводское, kylä, 10 805 as.) ja Znamenskoje (Знаменское, kylä, 10 286 as.). Tätä pienempiä Tšetšenian piirikeskuksia ovat Himoi (kylä, Химой, 309 as.), Itum-Kale (kylä, 1 068 as.), Naurskaja (stanitsa Наурская, 9 050 as.), Nožai-Jurt (kylä, Ножай-Юрт, 6 744 as.), Šatoi (Шатой, 2 953 as.) ja Vedeno (kylä, Ведено, 3 186 as.).
Etnisyys
pienoiskuva|270x270px|[[Ahmat Kadyrovin moskeija Groznyissa on yksi Euroopan suurimmista, 10 000 rukoilijan moskeijoista.]] Suurin osa tšetšeeneistä on uskoltaan sunni-muslimeja, johon kansa kääntyi 1500–1700-luvuilla. Tšetšenia on hyvin muslimivaltainen maa ja siellä on tällä hetkellä yksi Euroopan suurimmista moskeijoista. Neuvostoliiton loppuvaiheissa maassa oli 23 % venäläisiä (269 000 vuonna 1989). Suurin osa venäläisväestöstä on paennut maasta sotien vuoksi ja 2000-luvulla venäläisten määrä on ollut noin 20 000–40 000.
Kielet
Viralliset kielet ovat tšetšeeni ja venäjä. Tšetšeenin kieli kuuluu pohjois-keskiseen kaukasialaiseen kieliryhmään, jonka sukulaiskieliä ovat inguuši ja batsb.
Kulttuuri
Koska tšetšeenin kirjoittaminen yleistyi vasta 1900-luvun alussa, kirjallinen perinne on säilynyt suullisena kansantaruissa. Tšetšenialainen runoilija Ruslan Akhtakhanov julkaisi isänmaallisia runoja ja toimi professorina Moskovassa. Hänet surmattiin vuonna 2011.
Ruokavalioon kuuluu paljon lampaanlihaa ja vihanneksia.
Nyrkkeily, ratsastus ja paini ovat perinteisiä urheilulajeja.
Hallinnollinen jako
pienoiskuva|270px|Tšetšenian paikallishallinnollinen jako Tšetšenia on jaettu Venäjän muiden federaatiosubjektien tapaan paikallishallinnon ylemmällä tasolla kaupunkipiirikuntiin (gorodskoi okrug) ja kunnallispiireihin (raion). Kaupunkipiirikuntia on kolme ja piirejä viisitoista. Nämä on lueteltu alla ja kullekin on kerrottu asukasluku vuoden 2010 väestönlaskennan mukaan.
Vuonna 2012 perustettiin Galantšožin ja Tšeberlojevskin piirit, mutta niiden rajoja ei ole vahvistettu.
Politiikka
pienoiskuva|270px|Tšetšenian ja Kaukasuksen kartta Tšetšenia on Venäjän federaation tasavalta, sen perustuslaki astui voimaan 2. huhtikuuta 2003, 23. maaliskuuta järjestetyn kansanäänestyksen jälkeen. Yli 70 prosenttia Tšetšenian asukkaista kannattaa pysymistä osana Venäjän federaatiota, myös Venäjää arvostelevien tahojen järjestämissä kyselyissä.
Ensimmäiseksi presidentiksi valittiin Ahmad Kadyrov, entinen separatistinen sotapäällikkö, jonka separatistit tuomitsivat petturiksi. Kadyrov sai 83 % äänistä kansainvälisesti tarkkaillussa vaalissa 5. lokakuuta 2003. Kaikki eivät hyväksyneet vaalin tulosta, ja syyttivät Venäjän armeijan sotilaita äänestäjien pelottelusta ja vaaliuurnien väärentämisestä. Hänellä ei myöskään ollut merkittäviä vastaehdokkaita. Kadyrov murhattiin pommilla 9. toukokuuta 2004 Groznyin stadionilla voitonpäivän juhlallisuuksien yhteydessä. Iskussa sai surmansa yhteensä 12 henkeä ja 56 loukkaantui. Kadyrovia vastaan oli tehty tusina murhayrityksiä jo aiemmin. pienoiskuva|270x270px|[[Ramzan Kadyrov.]] Uusi presidentinvaali suoritettiin 29. elokuuta 2004. Alu Alhanov, entinen sisäministeri sai 74 % äänistä 85,2 % äänestysaktiivisuudella. Alhanov oli Kremlin tukema ehdokas. Tarkkailijat, mukaan lukien Yhdysvaltain sisäministeriö ja Helsinki-ryhmä kritisoivat merkittävän vastaehdokkaan, liikemies Malik Saidullajevin ehdokkuuden epäämistä korkeimmassa oikeudessa. Vaalia valvoivat IVY ja Saudi-Arabia, länsimaiset tarkkailijat eivät osallistuneet kutsusta huolimatta. Alu Alhanov siirrettiin Moskovaan varaoikeusministeriksi 15. helmikuuta 2007, jolloin Ramzan Kadyrov siirtyi hoitamaan tointa.
Vaaleilla valitun hallituksen lisäksi maassa on itse itsensä valtaan asettanut separatistinen hallitus, joka pitää Tšetšeniaa itsenäisenä valtiona nimellä Itškerian tšetšeenitasavalta. Tätä hallintoa ei tunnusta mikään hallitus, mutta jotkin Euroopan valtiot ja arabimaat ovat antaneet sen jäsenille turvapaikkoja, huolimatta Venäjän vaatimuksesta luovuttaa sen terroristeiksi syytetyt jäsenet. Tämän hallituksen presidentti on Doku Umarov ja ulkoministeri Iljas Ahmadov. Aslan Mashadov valittiin 27.1.1997 pidetyissä ETYJin ja EN:n valvomissa vaaleissa Itškerian presidentiksi. Mashadov sai 63,8 % äänistä. Hänen kauttaan jatkettiin, koska sodan aikana ei voitu järjestää uusia vapaita vaaleja. Hän ei voinut osallistua vuoden 2003 vaaleihin separatistipuolueen ollessa kielletty ja ollessaan syytettynä terrorismista Venäjällä. Mashadov pakeni toisen Tšetšenian sodan edellä etelään separatistien hallitsemille alueille maan eteläosiin, ja 8. maaliskuuta 2005 venäläisviranomaiset ilmoittivat tämän kuolleen venäläisjoukkojen hyökkäyksessä Tolstoi-Jurtin kylään Groznyin pohjoispuolella. Väliaikaiseksi presidentiksi nimitettiin kansainvälisesti lähes tuntematon šeikki Abdul-Halimin nimeä käyttävä korkeimman šaria-oikeuden puheenjohtaja, joka on syntynyt Tšetšeniassa Argunin kaupungissa. Todellisen vallan uskottiin kuitenkin siirtyneen komentaja Abdallah Shamil Abu Idrisille, joka tunnetaan kansainvälisesti paremmin nimellä Šamil Basajev. Basajev kuoli kahden kilometrin päässä Ekaževon kylästä Nazranin piirissä Ingušiassa räjähdyksessä 9. ja 10. heinäkuuta 2006 välisenä yönä FSB:n erikoisoperaatiossa räjähteillä lastatun Kamaz-kuorma-auton räjähtäessä.
Ahveninen (Multia, Pengerjoen yläosan alue)
Ahveninen on 17 hehtaarin laajuinen järvi Multialla. Se on yksi Pengerjoen ja Jämsän reitin neljästä latvajärvestä. Se on myös Jämsän reitin valuma-alueen pohjoisimpia vakavesiä. Etäisyys Multian kuntakeskuksesta on noin viisitoista kilometriä koilliseen.
Maantiede
Ahveninen kuuluu Pengerjoen yläosan alueen kolmannen jakovaiheen vesistöön, toinen jakovaihe on Pengerjoen valuma-alue ja ensimmäinen Jämsän reitin valuma-alue. Päävesistö on Kymijoen vesistö. Ahveninen on Pengerjoen yläosan alueen kolmanneksi suurin vakavesi. Järvien vedet virtaavat etelään Pengerjokeen ja edelleen Päijänteeseen.
Pengerjoen latvajärvet:
Jämsän reitti latvajärviltä etelään:
Pengerjoki → Jämsänvesi–Petäjävesi (111,1 metriä mpy).
Doctor Who
pienoiskuva|[[TARDIS, Tohtorin avaruusalus ja aikakone, jonka vioittunut kameleonttipiiri saa näyttämään englantilaiselta poliisipuhelinkopilta vuodelta 1963.]] Doctor Who on brittiläinen BBC:n vuodesta 1963 tuottama science fiction -televisiosarja. Television pisimpään jatkunut tieteissarja kertoo salaperäisen, vain nimellä Tohtori (engl. ”The Doctor”) tunnetun aikamatkaavan avaruusolennon seikkailuista. Tohtori taistelee usein maapalloa tai koko universumia uhkaavia tahoja vastaan. Hänen tunnetuimpia vihollisiaan ovat muun muassa dalekit, kybermiehet (engl. cybermen), itkevät enkelit (engl. Weeping Angels) ja Mestari (engl. The Master). Tohtorilla on usein mukanaan myös ainakin yksi matkakumppani.
Doctor Who on saavuttanut niin kotimaassaan kuin maailmanlaajuisestikin kulttisarjan maineen, ja se onkin yksi brittiläisen populaarikulttuurin kulmakivistä. Vuonna 2000 sarja arvioitiin kolmanneksi sadan parhaan brittiläisen televisio-ohjelman joukossa.
Sarjan aikana Tohtorin roolissa ovat esiintyneet useat eri näyttelijät, mikä selitetään tarinassa Tohtorin kyvyllä ”uudentua” (engl. regenerate). Jos Tohtorin keho käy liian heikoksi tai siihen kohdistuu kuolettava isku, Tohtori voi muiden lajinsa edustajien tapaan pelastaa henkensä vaihtamalla jokaisen kehonsa solun uuteen. Edeltävää Tohtoria näytteli Jodie Whittaker vuosina 2017–2022 ja hänet korvasi David Tennant, joka palasi rooliin vuosikymmenen tauon jälkeen.
Alkuperäinen sarja 1963–1989
Alkuperäistä sarjaa tehtiin 26 peräkkäistä kautta vuosina 1963–1989. Sitä ovat esittäneet Suomessa MTV3 Scifi ja BBC Prime -kanavat. Doctor Whosta tehtiin 1960-luvulla myös kaksi elokuvaa, jotka perustuivat niihin sarjan jaksoihin, joissa dalekit esiintyivät ensimmäisiä kertoja. Näissä elokuvissa Tohtoria näytteli Peter Cushing. Näitä elokuvia ei pidetä osana alkuperäisen sarjan jatkumoa.
BBC tuhosi monien 1960-luvun jaksojen alkuperäiset nauhat, joten monet alkupään jaksoista on menetetty lopullisesti. Aika ajoin kuitenkin löydetään esimerkiksi ulkomaisille televisioyhtiöille lähetettyjä tai filmille siirrettyjä jaksoja. Kahden ensimmäisen Tohtorin aikaisista jaksoista 97 lasketaan kadonneiksi.
Suuresta menestyksestään huolimatta Doctor Who joutui tuotannollisiin ongelmiin 1980-luvulla ja BBC päätti lopettaa sen vuonna 1989. Lopettamisen jälkeen BBC America yritti tuoda sarjan takaisin vuoden 1996 televisioelokuvaa 1999 maailman tuho (alk. Doctor Who), jossa Seitsemäs Tohtori (Sylvester McCoy) regeneroituu Paul McGannin esittämäksi Kahdeksanneksi Tohtoriksi. Elokuva ei kuitenkaan menestynyt ja BBC America luopui suunnitelmistaan. Elokuva jäi McGannin Tohtorin ainoaksi esiintymiseksi, kunnes hän uusi roolinsa vuonna 2013 ilmestyneessä lyhyessä erikoisjaksossa "The Night of the Doctor".
Alkuperäisestä Doctor Who -sarjasta on spin-off-sarja K-9 and Company.
Vuonna 2000 British Film Instituten kyselyssä ammattilaiset valitsivat sarjan kaikkien aikojen kolmanneksi parhaaksi brittiläiseksi TV-ohjelmaksi.
Uudistettu sarja
Chibnall jätti sarjan vuonna 2022 samaan aikaan Tohtorin silloisen näyttelijän Jodie Whittakerin kanssa. Chibnallin jälkeen Russell T. Davies palasi sarjan tuottajaksi. Samalla David Tennant teki paluun Tohtorin rooliin.
Uudistettu sarja Suomessa
Kaudet 11 ja 12 julkaistiin Yle Areenaan melkein samaan aikaan brittiesitysten kanssa, minkä lisäksi jaksot esitettiin pari päivää myöhemmin Yle TV2:lla. Kautta 13 ei esitetty televisiossa, vaan se julkaistiin ainoastaan Yle Areenassa.
Tohtori
Kun Tohtorin ensimmäinen näyttelijä William Hartnell jätti sarjan, tuottajat keksivät keinon, jolla uusi näyttelijä saataisiin päärooliin häiritsemättä sarjan jatkuvuutta: Tohtorin ulkonäön vaihtuminen on selitetty sarjassa sillä, että hän läpikäy uudentumisen (engl. regeneration) eli Tohtorin kuoleva keho muuttuu uudeksi, mutta hän on silti sama henkilö sisäisesti. Tämä on ominaista myös muille Tohtorin rotuun (ajan herrat/aikavaltiaat, engl. Time Lords) kuuluville. Uudentumisen myötä myös pinnalliset käytöstavat saattavat muuttua, ja esimerkiksi Tohtorin pukeutumistyyli voi vaihtua. Tohtorin muisti ja tärkeimmät motivaatiot säilyvät kuitenkin ennallaan.
1970-luvun tarinassa The Deadly Assassin todettiin, että ajan herrat voivat uudentua vain 12 kertaa, eli Tohtorilla voisi olla käytössään korkeintaan 13 ruumista. Kuitenkin 1980-luvulla ajan herrat tarjosivat Mestarille uutta uudentumien sykliä. Vuonna 2013, kun Matt Smith oli jättämässä Tohtorin roolia, hahmo oli jo uudentunut kolmetoista kertaa, mutta juonenkäänteet Smithin viimeisessä jaksossa antoivat Tohtorille uuden uudentumissyklin. Tämä mahdollisti Tohtorin neljännentoista uudentumisen ja Peter Capaldin astumisen Tohtorin rooliin.
Jokainen uusi inkarnaatio on myös tarjonnut sarjan tuottajille mahdollisuuden muokata ja päivittää ohjelman formaattia: esimerkiksi Jon Pertween esittämän Tohtorin seikkailut tapahtuivat useimmiten nykyajan Maassa, kun taas Tom Bakerin esittämän Tohtorin seikkailut sijoittuivat enemmän avaruuteen ja historiaan. Sarjan vakavuuden ja huumorin asteet ovat myös vaihdelleet eri tuottajien lähestymistapojen myötä. Esimerkiksi Matt Smithin jaksot olivat yleisesti ottaen kepeämpiä kuin hänen jälkeensä tulleen Peter Capaldin.
Vaikka kyseessä on sama ulkonäköään vaihtava henkilö, Tohtorin eri inkarnaatiot ovat silloin tällöin tavanneet toisensa erikoisjaksoissa, muun muassa The Three Doctors (Hartnell, Troughton ja Pertwee), The Five Doctors (Ensimmäinen Tohtori Richard Hurndallin esittämänä, Troughton, Pertwee, Tom Baker ja Davison), The Two Doctors (Troughton ja Colin Baker), Time Crash (Davison ja Tennantin Kymmenes Tohtori), The Day of The Doctor (Tennantin Kymmenes Tohtori, Hurt, Smith) ja Twice Upon a Time (Ensimmäinen Tohtori David Bradleyn esittämänä ja Capaldi ).
Pääinkarnaatiot
Oheisessa taulukossa on listattu ne Tohtorin inkarnaatiot, jotka ovat esiintyneet pääosassa yhdessä tai useammassa tarinassa. On huomionarvoista, etteivät Tohtorin inkarnaatioiden viralliset nimet anna oikeaa kuvaa inkarnaatioiden määrästä, vaan nimien järjestysluvut ovat annettu ensimmäisessä jaksossa esiintyneestä inkarnaatiosta lukien näyttelijäkohtaisesti niille inkarnaatioille, jotka ovat olleet jonkin jakson pääosassa. Sarjassa vierailleet inkarnaatiot, jotka ovat kronologisesti sijoittuneet aikaan ennen jo nimettyjä inkarnaatioita, eivät ole saaneet järjestysnumeroa lainkaan.
Lisäksi Kymmenes Tohtori uudentui kahdesti, mutta säilytti saman kehon, joten hänestä puhutaan yhtenä inkarnaationa.
Muita inkarnaatioita
Sarjassa on vieraillut lukuisia Tohtorin inkarnaatioita, jotka ovat olleet vain sivuroolissa.
Vuonna 2013 esiteltiin Paul McGannin ja Christopher Ecclestonin inkarnaatioiden välissä elänyt John Hurtin esittämä "Sotatohtori", joka taisteli Aikasodassa dalekeja vastaan. Myöhemmät Tohtorin inkarnaatiot olettivat tämän inkarnaation tuhonneen Gallifreyn ja tappaneen Ajan herrat sukupuuttoon eivätkä sen vuoksi pitäneet häntä "virallisesti Tohtorina". Tämä inkarnaatio ei myöskään käyttänyt itsestään nimeä Tohtori.
Uuden sarjan kaudella 12 paljastettiin Jo Martinin esittämä inkarnaatio Tohtorin salatusta menneisyydestä.
Kumppanit
Tohtorin kumppanit ovat olleet oleellinen osa sarjaa aina sen alkuvuosista lähtien. Kumppanit ovat olleet pääasiassa ihmisiä ja heidän roolinsa on usein muistuttaa Tohtoria hänen "moraalisesta vastuustaan" ja opettaa hänelle myötätuntoa. Eritoten alkuperäisessä sarjassa kumppaneiden tarkoituksena oli myös toimia katsojan näkökulmahenkilönä, joiden avulla katsoja voi oppia uusia asioita Tohtorista ja joille Tohtori voi toimia isähahmona. Tärkeitä kumppaneita sarjan alkuvuosina olivat naispuolinen Ajan herra Romana (Mary Tamm ja Lalla Ward) sekä Sarah Jane Smith (Elisabeth Sladen), jolle kehitettiin myöhemmin myös oma spin-off-sarja The Sarah Jane Adventures.
Uudistetussa sarjassa Tohtorilla on ollut usein yksi naispuolinen kumppani, jolla on keskeinen rooli, mutta tätä rakennetta on alettu rikkomaan viime vuosina. Steven Moffat on kuvaillut kumppanin olevan sarjan varsinainen päähahmo, sillä tarina alkaa aina alusta jokaisen kumppanin myötä ja he muuttuvat ja kehittyvät tapahtumien seurauksena enemmän kuin itse Tohtori.
Yhdeksännen ja Kymmenennen Tohtorin pääkumppanit olivat Rose Tyler (Billie Piper), Martha Jones (Freema Agyeman) ja Donna Noble (Catherine Tate). Lisäksi Mickey Smith (Noel Clarke), Jackie Tyler (Camille Coduri) ja Jack Harkness (John Barrowman) olivat pienemmässä roolissa Tohtorin kumppaneina. Yhdestoista Tohtori oli ensimmäinen joka matkusti ajassa ja avaruudessa pariskunnan kanssa: hänen kumppaneitaan olivat aviopari Amy Pond (Karen Gillan) ja Rory Williams (Arthur Darvill). Myös väärässä aikajärjestyksessä tapahtuneet kohtaamiset River Songin (Alex Kingston) ja Clara Oswaldin (Jenna Coleman) kanssa olivat merkittävä osa sarjan juonta. Kahdestoista Tohtori matkusti kahdella ensimmäisellä kaudellaan Clara Oswaldin kanssa, mutta yhdeksännen kauden lopussa Clara poistui sarjasta. Kymmenennellä kaudella Tohtorin kumppani oli Bill Potts, jota esitti Pearl Mackie. Kolmannentoista Tohtorin kumppaneita olivat kahden kauden ajan Graham O'Brien (Bradley Walsh), Ryan Sinclair (Tosin Cole) sekä poliisina työskentelevä Yasmin Khan (Mandip Gill). Graham ja Ryan poistuivat sarjasta kauden 12 jälkeen, jonka jälkeen Yazin rinnalle tuli Dan Lewis (John Bishop).
Viholliset
Dalekit (engl. Daleks) ovat mutanttilaji, jota vastaan ajan herrat taistelivat suuressa aikasodassa. Dalekit lukeutuvat Tohtorin arkkivihollisiin. Dalekien ikoninen sotahuuto on ”EX-TER-MI-NATE”!
Hiljaiset (engl. Silents) olivat jo ennen ihmisiä eläneitä humanoideja Maapallolla. He olivat muokanneet ihmisen tapahtumia koko lajin olemassaolon ajan. Heillä on pitkä ja hoikka vartalo ja puku päällä. Tohtori kuitenkin lopulta saattoi Hiljaiset tuhon partaalle, ottamallaan videolla yhdistettynä televisiolähetykseen vuonna 1969, jossa lajin yksilö sanoi "You should kill us all" (Suomeksi: Teidän pitäisi tappaa meidät kaikki). Tämän jälkeen ihmiset ajoivat Hiljaiset pois maapallolta. Lajia on verrattu internet-kauhutarinahahmoon Slender Maniin, mutta yhteiset piirteet eivät ole tarkoituksellisia.